OpenLLM-France/wikimedia huggingface dataset:
# Michael Knoll

Michael Knoll (1957 - Dortmund, 8 d'octubre de 1978) va ser un activista polític alemany, militant de la segona generació de la Fracció de l'Exèrcit Roig (RAF). Va morir a conseqüència d'un intercanvi de trets amb la policia.
El 24 de setembre de 1978, en un bosc de Dortmund-Löttringhausen, va participar en un exercici de pràctiques de tir, amb els membres de la RAF Angelika Speitel i Werner Lotze, quan van ser sorpresos per dos policies. L'agent de policia Hans-Wilhelm Hansen va rebre un impacte de bala durant un intercanvi de trets mentre que el seu company va resultar ferit. Speitel i Knoll també van ser ferits per trets de pistola i, posteriorment, arrestats, mentre que Lotze va poder escapar. Knoll va morir dues setmanes després de les greus ferides.

## Referències

* ↑ «Rote Armee Fraktion - Social History Portal» (en anglès). Labourhistory.net. Arxivat de l'original el 5 desembre 2013. [Consulta: 11 febrer 2022].
* ↑ «Terrorismus Chronologie seit 1972» (en alemany). Emergency-Management.net. Arxivat de l'original el 18 juny 2002. [Consulta: 15 febrer 2022].
* ↑ «Terrorists: Closing In on an Elusive Enemy» (en anglès). Time.com, 09-10-1978. Arxivat de l'original el 2012-10-26. [Consulta: 29 octubre 2023].
* ↑ Trinius, Stephan. «Die Namen der Toten» (en alemany). BPB.de, 20-08-2007. [Consulta: Data incorrecta].
* ↑ AADD. Rote Armee Fraktion. Texte und Materialien zur Geschichte der RAF (en alemany). Berlín: ID-Verlag, 1997, p. 519. ISBN 3-89408-065-5.
* ↑ Wunschik, Tobias. Baader-Meinhofs Kinder. Die zweite Generation der RAF (en alemany). Opladen: Westdeutscher Verlag, 1997, p. 227. ISBN 3-531-13088-9.
* ↑ Overath, Margot. Drachenzähne. Gespräche, Dokumente und Recherchen aus der Wirklichkeit der Hochsicherheitsjustiz (en alemany). Hamburg: VSA-Verlag, 1991, p. 179. ISBN 3-87975-577-9.
* ↑ Müller, Michael; Kanonenberg, Andreas. Die RAF-Stasi-Connection. Berlín: Rowohlt, 1992, p. 63ff. ISBN 3-87134-038-3. «A causa d'una ordre provisional del Tribunal Regional de Berlín, alguns passatges d'una part de la 1a edició estan expurgats com a forma de censura.»
# Tamurejo

Tamurejo és un municipi de la província de Badajoz, a la comunitat autònoma d'Extremadura.

## Referències

* ↑ EPA.com.es. «Badajoz municipios de más y menos de 5000 habitantes» (en castellà), maig 2020. [Consulta: 21 febrer 2021].
# Central Catalana d'Electricitat

«Central Catalana d'Electricitat» té aquests significats:
* Central Vilanova, antiga central elèctrica a l'avinguda de Vilanova
* Antiga Hidroelèctrica de Catalunya, antiga seu al carrer dels Arcs
# Skanes

Skanès (àrab: صقانس, Ṣqānis) és una vila i platja de Tunísia, situada uns 3 km a l'oest de Monastir. Ocupa la franja costanera davant l'Aeroport Internacional de Monastir, conegut també com a Aeroport Internacional Monastir-Skanes, zona en la qual s'han establert nombrosos hotels. Al sud de Skanès i a l'est de l'aeroport hi ha un golf. La ciutat té una població permanent d'uns 10.000 habitants, però la població és estacional i augmenta molt a l'estiu i al desembre. És concorreguda principalment per britànics.

## Administració

És el centre d'un sector o imada, amb codi geogràfic 32 51 57 (ISO 3166-2:TN-12), dins de la delegació o mutamadiyya de Monastir (32 51).
Al mateix temps, forma una circumscripció o dàïra (codi geogràfic 32 11 13), dins de la municipalitat o baladiyya de Monastir (32 11).

## Referències

* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 82-85. ISSN: 1737-7838 [Consulta: 18 agost 2021].
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 148-150. ISSN: 1737-7838 [Consulta: 18 agost 2021].
# Castaneda (Grisons)

Castaneda és un municipi del cantó dels Grisons (Suïssa), situat al districte de Moesa.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Gian Carlo Menis

Gian Carlo Menis (Buja, 10 de desembre de 1927 - Udine, 7 d'octubre de 2022) fou sacerdot des del 1951, historiador de l'art i arqueòleg friülà, professor d'història patrològica al seminari d'Udine alhora que dirigia el museu diocesà. També fou president de la commissió per l'art sacre. Doctor honoris causa per la Universitat d'Udine, va escriure una Storia dal Popul Furlan (1974).
# Agnès Ntamabyaliro Rutagwera

Agnès Ntamabyaliro Rutagwera (Kibuye (Ruanda), 1937) és una política ruandesa, implicada en el genocidi ruandès contra els tutsis de 1994.

## Biografia

De mare tutsi i pare hutu, en 1994 era ministra de Justícia del govern provisional qui és considerat responsable del genocidi contra els tutsis a Ruanda en 1994. A partir de juny 1994, després de l'assassinat del president Juvénal Habyarimana, la majoria hutu es va llençar a matar els seus compatriotes tutsis.
Fou acusada principalment de les massacre perpetrades a la parròquia de Kabgayi, on milers de tutsis cercaven aixopluc entre abril i juny 1994, i d'haver fet assassinar Jean-Baptiste Habyalimana, un prefecte tutsi ques es resistia al genocidi. Ella hauria organitzat la seva mort, a més d'haver incitat i participat en la planificació del genocidi. També hauria participat en la reunió del 8 d'abril de 1994 del comitè de crisi a l'Escola Superior Militar, presidida per Théoneste Bagosora, amb els altres participants, el general Augustin Ndindiliyimana, el coronel Tharcisse Renzaho, el primer ministre Jean Kambanda i el president Théodore Sindikubwabo.
Fou arrestada a Zàmbia el 27 de maig 1997 i extraditada a Ruanda. Va passar deu anys detinguda abans de començar el judici. Va ser l'única membre del seu govern durant el genocidi a ser jutjada per tribunals de Ruanda, cinc ministres foren jutjats pel Tribunal Penal Internacional per a Ruanda (TPIR). El 2006 va declarar a favor d'un altre ministre davant del TPIR. També va demanar al tribunal que l'ajudés a no tornar a Ruanda.
El seu judici començà el 18 d'octubre de 2006 davant el Tribunal Suprem de la República de Kigali, davant el qual manté la seva innocència i va demanar la seva absolució. Entre maig i juliol de 2008, els jutges es mouen a Ruanda, Gitarama, Kibuye i Byumba per reunir proves. Ataca el treball del ministeri públic per "detenció per segrest, detenció preventiva il·legal, detenció sense ordre d'arrest ni provés verbal d'arrest i tortura, contraris a l'aplicació convencions les internacionals" demanda que fou rebutjada. El 19 de gener de 2009 fou condemnada per Tribunal de Gran Instància de Nyarugenge a cadena perpètua. Justin Mugenzi i Prosper Mugiraneza també foren implicats en la mort del prefecte però foren absolts de totes les acusacions en febrer de 2013. El 21 de febrer de 2014 va presentar una apel·lació, però el 27 de febrer de 2015 l'Alta Cort de Ruanda va confirmar el primer veredicte.

## Referències

* 1 2 3 4 5 Agnes Ntamabyariro Arxivat 2017-12-23 a Wayback Machine., consulté le 22 décembre 2017.
* ↑ «By Who and how much was Mme Agnes Ntamabyariro, Rwandese ex- Minister of Justice, was sold? | Therwandan». Arxivat de l'original el 2017-12-28. [Consulta: 13 agost 2018].
* ↑ « Rwanda genocide convictions overturned », 2013, AlJazeera, récupéré le 13 mars 2016.
# Miraj

«Miraj» té aquests significats:
* Islam: Làylat al-Miraj, o «Nit del viatge» miraculós realitzat per Mahoma.
* Toponímia:
** Miraj Sènior, estat tributari protegit de l'Índia a l'agència del País Maratha Meridional i després a l'agència de Kolhapur
** Miraj Júnior, estat tributari protegit a l'agència de Kolhapur i dels Estats Marathes Meridionals (Índia)
# Símbols del Territori del Nord

El Territori del Nord australià ha establert diversos símbols oficials.
| Símbol | Nom | Imatge | Adopció | Observacions |
| Escut d'armes | Escut d'armes del Territori del Nord | Escut d'armes del Territori del Nord | 1978 | L'escut incorpora força símbols de la cultura i la història aborigen australiana així com l'emblema floral, l'animal i l'ocell del territori. Van ser atorgat oficialment per ordre reial de la reina Elisabet II l'11 de setembre de 1978. |
| Bandera | Bandera del Territori del Nord | Bandera del Territori del Territori del Nord | 1978 | Formada per una franja vertical de color negre al costat del pal i la resta del camp d'ocre. Són els colors del territori. A la franja negra hi apareix la Creu del Sud formada per cinc estels blancs, mentre que a la ocre es representa, de manera estilitzada, la rosa del desert de Sturt amb set pètals blancs i un nucli negre de set puntes. Els set pètals blancs representen els sis estats australians més el Territori del Nord. |
| Color | Negre, blanc i ocre | | | Colors negre (Pantone Black C) i ocre (Pantone 159C) trets de la bandera del territori. |
| Animal | Cangur vermell (Osphranter rufus) | Cangur vermell | 1975 | És el més gros dels marsupials actuals, el mascle adult pot fer uns 2 m d'alçada i fins a 75 kg de pes. |
| Flor | Rosa del desert de Sturt (Gossypium sturtianum) | Rosa del desert de Sturt | 1961, 1974 | La flor va ser adoptada com a emblema floral el 12 de juliol de 1961 pe govern de la Commonwealth i confirmada el juny de 1975 per l'Assemblea Legislativa del Territori del Nord. Va rebre el nom per de Charles Sturt qui va recollir-la per primer cop durant el seu viatge a Austràlia Central el 1844. És una petita planta tupida que acostuma a créixer fins a 1,5 m i que es troba a la part sud del Territori. |
| Ocell | Àguila audaç (Aquila audax) | Àguila audaç | 1975 | Fou adoptada com a emblema el 19 de juny de 1975. És el rapinyaire més gran que habita Austràlia (amb una llargària de 81-104 cm i una envergadura de 186-227 cm). |

## Referències

* 1 2 3 «Official symbols and emblems» (en anglès). Northern Territory. Government of Australia. [Consulta: 26 maig 2023].
* 1 2 3 «The symbols of the Northern Territory» (en anglès). Department of the Chief Minister and Cabinet. [Consulta: 26 maig 2023].
* ↑ «Northern Territory Flags & Emblems» (en anglès). Australias Guide. [Consulta: 26 maig 2023].
* ↑ Boden, Anne. «Sturt's Desert Rose». Australian National Botanic Gardens. [Consulta: 26 maig 2023].
# Chatto

Chatto (1860–1934) era un subcap apatxe chiricahua que més tard esdevingué un explorador apatxe. A finals de 1883, es va rendir al general George Crook i el va servir com a explorador, participant en l'expedició a sierra Madre el 1883. El 1886, Chatto encapçalà una delegació de pau de Washington, on va rebre una medalla de plata del president Chester Alan Arthur.
Després del seu servei com a explorador, va ser fet presoner després d'haver estat coaccionat a viatjar a Washington, DC. Chatto va ser empresonat a Saint Augustine (Florida) juntament amb gairebé 500 altres apatxes a fort Marion. Després fou confinat a Fort Sill. Finalment, el 1913, se'ls va permetre a ell i la seva família anar a viure a la reserva Mescalero de Nou Mèxic. Va morir el 13 d'agost de 1934 després d'un accident de cotxe.
La massacre McComas va ser el nom donat a un incident que es va produir al sud-oest del Territori de Nou Mèxic a la tarda del 28 de març de 1883. L'exsoldat de la Unió i anteriorment jutge, Hamilton C. McComas, la seva esposa Juniatta i el seu fill de sis anys, Charlie, van ser atacats per un grup de guerrers chiricahua liderats per Chatto a la carretera entre Silver City i Lordsburg. McComas va morir per ferides de bala i la seva dona va ser assassinada per un cop al cap. El destí de Charlie mai es va comprovar, ja que hi havia una gran varietat d'informes contradictoris. L'incident va ser notícia nacional en el seu moment.

## Referències

* ↑ The Apache prisoners in Fort Marion, St. Augustine, Florida by Herbert Welsh (1887) p. 7
* ↑ Massacre on the Lordsburg Road: A Tragedy of the Apache Wars, by Marc Simmons, p. 16 Texas A&M University Press, College Station, (1997).

## Biografies de cabdills indis

* (anglès) «Chatto : Biography». Arxivat de l'original el 2005-09-15. [Consulta: 16 novembre 2005].
Viccionari
# Solothurn

Solothurn (en francès Soleure, en italià Soletta, en romanx Soloturn) és un municipi, capital del cantó de Solothurn (Suïssa), i també cap del districte de Solothurn. L'idioma oficial del cantó en que es troba és l'alemany.

## Personatges il·lustres

* Johann Kyburz, orguener.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Glacera Shackleton

La glacera Shackleton és una glacera ubicada a la Antàrtida, de més de 96 quilòmetres de llarg i de 8 a 16 quilòmetres d'ample, que descendeix des de l'Altiplà Polar en les proximitats del Massís Roberts, i flueix cap al nord a través de les Muntanyes Reina Maud per entrar després a la Barrera de gel de Ross, entre la Muntanya Speed i Waldron Spurs.
La glacera va ser anomenada amb aquest nom en honor de l'explorador antàrtic britànic Ernest Shackleton.

## Referències

* ↑ LaPrade, Kerby E. «Climate, geomorphology, and glaciology of the Shackleton Glacier Area, Queen Maud Mountains, Transantartic Mountains, Antarctica» (en inglés). , 36, 9, , pàg. 163-196 [Consulta: 17 juliol 2014]. Arxivat 2014-07-27 a Wayback Machine. «Còpia arxivada». Arxivat de l'original el 2014-07-27. [Consulta: 29 setembre 2019].
* ↑ «Shackleton Glacier» (en inglés). U.S. Geological Survey Geographic Names Information System. Arxivat de l'original el 2018-08-12. [Consulta: 17 juliol 2014].
# AEK

AEK té els següents significats:
* Athlitiki Enosis Konstantinoupoleos, club poliesportiu d'Atenes, Grècia
* AEK Atenes F.C., secció de futbol de l'Athlitiki Enosis Konstantinoupoleos
* AEK Atenes B.C., club de bàsquet associat amb l'AEK Atenes F.C
* AEK Atenes V.C., club de voleibol associat amb l'AEK Atenes F.C
* AEK Athens H.C., és un club d'handbol associat amb l'AEK Atenes F.C
* AEK Làrnaca, a Làrnaca, Xipre
* AEK Peristeriou, equip de bàsquet femení d'Atenes.
* AEK Tripolis, equip de bàsquet femení de Trípoli (Peloponès)
* AEK Argous, equip de bàsquet femení d'Argos (Argòlida)
* Alfabetatze eta Euskalduntze Koordinakundea, organització per l'ensenyament d'èuscar
# Mochi

El mochi (japonès 餅; xinès 麻糬) és una preparació culinària japonesa feta d'arròs glutinós cuit i aixafat amb un morter fins que esdevé una pasta, i després modelat. Com que té un gust naturalment més dolç que altres varietats d'arròs, és l'ingredient de base de nombroses receptes de dolços tradicionals (wagashi), però també forma part de diversos àpats salats o es fa fondre dins de sopes.
Bé que se'n consumeix tot l'any, al Japó és una menja tradicional de cap d'any i generalment es pren sol, lleugerament torrat i sucat en una salsa a base de shoyu. Com que el mochi és molt enganxós i menjat així costa de mastegar, en aquestes festes de cap d'any que se'n menja molt, hi causa sovint ennuegaments que poden acabar en morts.
Tradicionalment el mochi s'elabora en un cerimonial anomenat mochitsuki, que se sol fer en públic.
El mochi també és popular a Hawaii, Taiwan, Cambodja i Tailàndia com a menjar ràpid.

## Referències

* ↑ «Traditional New Year's food proves deadly again in Japan» (en anglès). .

## Vegeu també

* Monaka
* Gelat de mochi
# Sternarchogiton preto

Sternarchogiton preto és una espècie de peix pertanyent a la família dels apteronòtids.

## Descripció

* El mascle pot arribar a fer 21,3 cm de llargària màxima i la femella 21,7.
* Cos comprimit lateralment (en forma de ganivet), amb un perfil dorsal gairebé recte i de color marró fosc a negre violaci.
* Cap comprimit lateralment, amb un perfil dorsal convex i amb ulls petits, els quals són recoberts per una membrana.
* Aletes amb una membrana de color marró fosc.
* Aleta anal llarga i amb 189-210 radis.
* Aletes pectorals amples, punxegudes i amb 12-14 radis.
* La cua és, sovint, absent o regenerada i té una petita aleta caudal amb 13-20 radis (quan és intacta, presenta una aparença comprimida i curta).
* 5-8 fileres d'escates sobre la línia lateral.
* L'origen de l'apèndix electroreceptiu es troba en la segona meitat del cos.
* No presenta dimorfisme sexual pel que a la morfologia o la pigmentació.
* Igual que fan altres apteronòtids, genera un camp elèctric continu i de baix voltatge, el qual costa de dues fases, té una freqüència de 1266-1922 Hz i serveix per a tasques d'electrolocalització i comunicació.
* A diferència d'altres espècies de Sternarchogiton, posseeix dents llargues i còniques allotjades en el premaxil·lar de la mandíbula superior.

## Reproducció

Hom creu que té lloc al començament del període d'inundacions, ja que els joves són presents al riu Tefé al llarg de tot aquest mateix període (des del desembre fins a l'abril).

## Hàbitat

És un peix d'aigua dolça, pelàgic i de clima tropical, el qual viu fins als 14 m de fondària.

## Distribució geogràfica

Es troba a Sud-amèrica: conca del riu Amazones al Brasil, incloent-hi els rius Tefé i Solimões.

## Observacions

És inofensiu per als humans.

## Referències

* ↑ uBio (anglès)
* ↑ De Santana C.D. & W.G.R. Crampton, 2007. Revision of the Deep-channel Electric Fish Genus Sternarchogiton (Gymnotiformes: Apteronotidae). Copeia, 2007(2), pp. 387–402.
* 1 2 3 4 FishBase (anglès)
* ↑ De Santana C.D. & W.G.R. Crampton, 2007.
* 1 2 3 De Santana C.D. & W.G.R. Crampton, 2007.

## Enllaços externs

* BioLib (anglès)
* AQUATAB
* Encyclopedia of Life (anglès)
# Churwalden

Churwalden és un municipi del cantó dels Grisons (Suïssa), situat al districte de Plessur.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Stantonville

Stantonville és una població dels Estats Units a l'estat de Tennessee. Segons el cens del 2000 tenia 312 habitants.

## Demografia

Segons el cens del 2000, Stantonville tenia 312 habitants, 122 habitatges, i 89 famílies. La densitat de població era de 108,5 habitants/km².
Dels 122 habitatges en un 27% hi vivien nens de menys de 18 anys, en un 57,4% hi vivien parelles casades, en un 11,5% dones solteres, i en un 27% no eren unitats familiars. En el 23,8% dels habitatges hi vivien persones soles el 13,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,56 i el nombre mitjà de persones que vivien en cada família era de 2,96.
Per edats la població es repartia de la següent manera: un 21,5% tenia menys de 18 anys, un 11,2% entre 18 i 24, un 22,8% entre 25 i 44, un 26,6% de 45 a 60 i un 17,9% 65 anys o més.
L'edat mediana era de 40 anys. Per cada 100 dones de 18 o més anys hi havia 92,9 homes.
La renda mediana per habitatge era de 33.047 $ i la renda mediana per família de 34.432 $. Els homes tenien una renda mediana de 21.607 $ mentre que les dones 15.469 $. La renda per capita de la població era de 13.378 $. Entorn del 3,3% de les famílies i el 4,7% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Stantonville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Stantonville». American Fact Finder. Oficina del Cens dels Estats Units, 12-01-2010.
# Cercle amb un punt al centre

El cercle amb un punt al centre o circumpunt és un símbol amb diversos significats:
* és un símbol solar.
* la circumferència respecte al seu cercle.
* l'or en alquímia.
* el clic bilabial segons la transcripció de l'AFI.
* el centre de la ciutat, als senyals de trànsit.
* l'ull de Déu.
* l'esperit, segons els indígenes nord-americans.
* un àtom d'hidrogen.
* la corona de la Càbala.
* la mònada en filosofia grega.
* l'arcàngel Miquel.
* un vector apuntant a l'exterior.
* coincidència en lògica formal.
* aire comprimit a punt per usar, en pneumàtica.

## Vegeu també

* El Símbol Perdut, novel·la que usa aquest símbol
# Gatillepa

Gatillepa és una masia de Vic (Osona) protegida com a Bé Cultural d'Interès Local.

## Descripció

Edifici civil. Masia de planta quadrada coberta a quatre vessants i orientada a migdia. Consta de planta baixa i dos pisos. El portal és d'arc rebaixat o convex, a nivell de primer pis s'hi obren balcons i al segon uns balconets més petits.
Al mur de la façana s'hi obre una fornícula on hi ha una imatge de terracotta que representa la sagrada família. A la part superior de l'edifici hi ha uns òculs ovals construïts amb totxo que donen llum a les golfes. El mas es troba rodejat per dependències agrícoles.
És construïda amb lleves de pedra força regulars i els elements de ressalt són de pedra picada. L'estat de conservació és bo.

## Història

Aquest mas es troba dins la demarcació del Castell de Sentfores i dins la parròquia de Sant Martí de Sentfores, territori adscrit al terme de Vic. La cognominació de Gat i Llepa dels habitants del mas es va perdre al segle passat, actualment s'anomenen Vinyeta.
Té la típica estructura de mas senyorial deguda a la reforma produïda a principis d'aquesta centúria.

## Referències

* 1 2 3 4 5 6 «Gatillepa». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 10 octubre 2017].
# .local

El .local és un domini de primer nivell genèric usat pel protocol de xarxa mDNS que descobreix en els clients, també conegut en el món de Microsoft Windows com l'Active Directory o Directori Actiu que gestiona el DNS d'una xarxa corporativa interna.
Si un computador funciona amb Mac OS X aquest no és assignat pel servidor de DNS, això farà que s'identifiqui ell mateix com a hostname.local. El nom del client executant Mac OS pot ser mostrat i canviat a Compartir des del Panell de Control de Mac OS.
Viccionari
Domini de primer nivell genèric :
Actuals :
Proposats :
Llista de dominis de primer nivell territorial :
# Akysis longifilis

Akysis longifilis és una espècie de peix de la família dels akísids i de l'ordre dels siluriformes.

## Morfologia

Els mascles poden assolir els 5,3 cm de llargària total.

## Distribució geogràfica

Es troba a Àsia: sud de Myanmar.

## Referències

* 1 2 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313. ISBN 0-86622-131-X.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1-4051-2494-6.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Ng, H.H. i M. Kottelat 1998. The catfish genus Akysis Bleeker (Teleostei: Akysidae) in Indochina, with descriptions of six new species. J. Nat. Hist. 32:1057-1097.
* Ng, H. H. 2006. Akysis longifilis, a new species of catfish (Teleostei: Akysidae) from Myanmar. Zootaxa Núm. 1150: 19-30.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.